|  |  |
| --- | --- |
|  | **“TASDIQLAYMAN”****Muhammad al-Xorazmiy nomidagi toshkent axborot texnologiyalari universiteti Rektori****\_\_\_\_\_\_\_\_\_\_\_\_\_S. N. Babaxodjayev** 2021 yil “\_\_\_\_” may |

**Har haftalik o‘quv soati natijalari muhokamasi**

 **bo‘yicha o‘tkazilgan yig‘ilish**

**19-son BAYONNOMASI**

2021 yil “13” may Toshkent sh.

**Yig‘ilish raisi:** S.Babaxodjayev - Muhammad al-Xorazmiy

Nomidagi Toshkent axborot texnologiyalari

 universiteti rektori.

**Qatnashganlar:** Universitet prorektorlari, bo‘lim boshliqlari,

 fakultet dekanlari kafedra mudirlari

 **KUN TARTIBI:**

 **Har xaftalik o‘quv soati natijalari muhokamasi to‘g‘risida**

**1.**O‘zbekiston Respublikasi Prezidentining qabul qilingan Qaror va Farmonlari, Vazirlar Mahkamasi Qaror va Farmoyishlari to‘g‘risida.

**2.**Qonunchilikda qabul qilingan yangi qonunlar to‘g‘risida.

Yig‘ilishni Muhammad al-Xorazmiy nomidagi Toshkent axborot texnologiyalari universiteti rektori S.Babaxodjayev ochib berib, kun tartibidagi masalalar bo‘yicha quyidagilarni ta’kidlab o‘tdi:

 Ma’lumki, O‘zbekiston Respublikasi Prezidentining 2019 yil 13 dekabrdagi

PQ-4551-son qarori bilan tasdiqlangan Konstitutsiya va qonun ustuvorligini ta’minlash, bu borada jamoatchilik nazoratini kuchaytirish hamda jamiyatda huququiy madaniyatni yuksaltirish bo‘yicha chora-tadbirlar dasturining 8-bandi, Vazirlar mahkamasinig “Jamiyatda huquqiy madaniyatni yuksaltirish bo‘yicha tadbirlarni monitoring qilish va baholash to‘g‘risidagi nizomni tasdiqlash haqida” 2019 yil 20 apreldagi 342-son qarori, Vazirlikning 2020 yil 2 oktyabrdagi 508-sonli va 557-son buyrug‘i, Soha xodimlarining huquqiy ongi va madaniyatini yuksaltirish bo‘yicha chora-tadbirlar dasturi (26.11.2020 y., 32-10-son) ijrosi yuzasidan har haftalik o‘quv soati o‘tkazilayotganligi takidlab o‘tdi.

Yig‘ilish raisi Universitet yuriskonsulti T.Tojibayevga so‘z berdi.

 Universitet yuriskonsulti T.Tojibayev Axborot texnologiyalari va kommunikatsiyalarini rivojlantirish vazirligining 2019 yil 18 dekabrdagi 718-son buyrug‘i bilan davlat hokimiyati va boshqaruvi organlari, shu jumladan, mahalliy davlat hokimiyati organlarida har haftalik huquqiy ta’lim bo‘yicha o‘quv soatlarini joriy etish va muntazam ravishda o‘tkazib borilishini tashkil etish, asosan huquqiy targ‘ibotni amalga oshirish, universitet xodimlariga qabul qilinayotgan qonun hujjatlarining mohiyati va ahamiyatini yetkazish, xodimlarning huquqiy savodsizligini bartaraf etish , huquqiy axborotni tarqatish va undan foydalanishni ta’minlash maqsadida Muhammad al-Xorazmiy nomidagi Toshkent axborot texnologiyalari universitetining 2020 yil 24-fevralda o‘tkazilgan xodimlarga qonun hujjatlari mazmun-mohiyatini yetkazish to‘g‘risida 07.02.2020 yildagi 41-F Universitet Rektorining Farmoyishi bo‘yicha quyidagi qonunchilikdagi tegishli yangiliklar bilan tanishtirib o‘tdi:

**QONUNCHILIKDAGI YANGILIKLAR**

**Yo‘lovchi bojxona deklaratsiyasini to‘ldirish va rasmiylashtirish tartibi to‘g‘risidagi yo‘riqnomaga o‘zgartirish va qo‘shimchalar kiritish haqida O‘zbekiston Respublikasi Davlat bojxona qo‘mitasining qarori qabul qilindi**. **O‘zbekiston Respublikasi Adliya vazirligi tomonidan 2021-yil 10-mayda ro‘yxatdan o‘tkazildi, ro‘yxat raqami 2606-6**

 O‘zbekiston Respublikasi Bojxona [kodeksi](https://lex.uz/docs/-2876354), “Valyutani tartibga solish to‘g‘risida”gi [Qonuni](https://lex.uz/docs/-81499) hamda O‘zbekiston Respublikasi Prezidentining 2018-yil 20 senyatbrdagi PQ-3947-son “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurash bo‘yicha idoralararo komissiyani tashkil etish to‘g‘risida” [qaroriga](https://lex.uz/docs/-3912609) muvofiq, shuningdek Jinoiy faoliyatdan olingan daromadlarni legallashtirishga qarshi kurashish bo‘yicha moliyaviy choralar ishlab chiquvchi guruhning (FATF) tavsiyalarini milliy qonunchilikka implementatsiya qilish maqsadida, O‘zbekiston Respublikasi Davlat bojxona qo‘mitasi qaror qildi:

1. O‘zbekiston Respublikasi Davlat bojxona qo‘mitasining 2014-yil 4-iyuldagi 01-02/12-13-son qarori (ro‘yxat raqami 2606, 2014-yil 5-avgust) (O‘zbekiston Respublikasi qonun hujjatlari to‘plami, 2014-y., 32-son, 411-modda) bilan tasdiqlangan Yo‘lovchi bojxona deklaratsiyasini to‘ldirish va rasmiylashtirish tartibi to‘g‘risidagi [yo‘riqnomaga](https://lex.uz/docs/-2442156?ONDATE=11.08.2014%2000#-2442174) [ilovaga](https://lex.uz/docs/-5417571?ONDATE=10.05.2021%2000#-5418928) muvofiq o‘zgartirish va qo‘shimchalar kiritildi.

2. Mazkur qaror rasmiy e’lon qilingan kundan e’tiboran kuchga kirdi.

**O‘zbekiston Respublikasi Davlat bojxona qo‘mitasining 2021-yil 15-apreldagi 01-02/12-25-son** **qaroriga** **ilova**

**Yo‘lovchi bojxona deklaratsiyasini to‘ldirish va rasmiylashtirish tartibi to‘g‘risidagi yo‘riqnomaga kiritilayotgan o‘zgartirish va qo‘shimchalar**

1. [2](https://lex.uz/docs/-2442156?ONDATE=09.03.2018%2000#-3582357), [7](https://lex.uz/docs/-2442156?ONDATE=17.01.2018%2000#-3518411) va [10-bandlardagi](https://lex.uz/docs/-2442156?ONDATE=17.01.2018%2000#-3513904) “qonun” degan so‘z “qonunchilik” degan so‘z bilan almashtirildi.

2. Quyidagi mazmundagi 21-band bilan to‘ldirildi:

“21. Qonunchilik hujjatlariga muvofiq yozma deklaratsiyalanishi lozim bo‘lgan jismoniy shaxslar tomonidan olib kirilayotgan va olib chiqib ketilayotgan O‘zbekiston Respublikasining naqd valyutasi va (yoki) naqd chet el valyutasi Deklaratsiyaning ajralmas qismi hisoblanadigan ilovasini to‘ldirish va bojxona organi xodimiga taqdim etish yo‘li bilan bojxona nazoratidan o‘tkazildi.”.

3. [5-band](https://lex.uz/docs/-2442156?ONDATE=02.02.2015%2000#-2555524) quyidagi mazmundagi xatboshi bilan to‘ldirildi:

“Yo‘lovchilar O‘zbekiston Respublikasi Davlat bojxona qo‘mitasining rasmiy veb-sayti (www.bojxona.uz) orqali Deklaratsiyani chop etib qo‘lda to‘ldirilgan holda yoki elektron shaklda to‘ldirib chop etgan holda, o‘z imzolari bilan tasdiqlab bojxona organlariga taqdim etishi mumkin.”.

4. Quyidagi mazmundagi 71-band bilan to‘ldirildi:

“71. Deklaratsiya ilovasi quyidagi tarzda to‘ldirildii:

1-bandda shaxs to‘g‘risida ma’lumotlar (familiyasi, ismi, tug‘ilgan sanasi, pasportining seriyasi va raqami) hamda tranzit o‘tish mamlakatlari nomi ko‘rsatildi;

2-band bojxona chegarasi orqali olib o‘tilayotgan O‘zbekiston Respublikasining naqd valyutasi va (yoki) naqd chet el valyutasi deklaratsiyalovchi shaxsga tegishli bo‘lmagan hollarda quyidagi tartibda to‘ldirildi:

a) O‘zbekiston Respublikasining naqd valyutasi va (yoki) naqd chet el valyutasi egasi haqida ma’lumotlar (jismoniy shaxsning familiyasi, ismi);

b) jismoniy shaxsning to‘liq manzili (davlat nomi, ma’muriy-hududiy birligi (hudud, viloyat, tuman va x.k.), aholi yashash punkti va ko‘cha nomi, uy va xonadon raqami);

v) bojxona chegarasi orqali olib o‘tilayotgan O‘zbekiston Respublikasining naqd valyutasi va (yoki) naqd chet el valyutasi summasi, nominal qiymati yoki chet el valyutasidagi ekvivalent summasi, valyuta nomi va miqdori;

3-bandda tegishli kataklarga “X” belgisini qo‘yish yo‘li bilan to‘ldiriladi va (yoki) “Boshqalar” qismida O‘zbekiston Respublikasining naqd valyutasi va (yoki) naqd chet el valyutasi boshqa kelib chiqish manbasi ko‘rsatildi;

4-bandda tegishli kataklarga ”X” belgisini qo‘yish yo‘li bilan to‘ldiriladi va (yoki) “Boshqalar” qismida O‘zbekiston Respublikasining naqd valyutasi va (yoki) naqd chet el valyutasining qaysi maqsadlarda foydalanilishi ko‘rsatildi.”.

5. [15-band](https://lex.uz/docs/-2442156?ONDATE=11.08.2014%2000#-2442219) quyidagi tahrirda bayon qilindi:

“15. Deklaratsiyaning 5 va 6-bandlaridagi (tovarlar to‘g‘risidagi ma’lumotlar qismi) hamda ilovasining 2-bandidagi yozuvlar bojxona organi xodimi tomonidan biror-bir o‘zgartirish va qo‘shimchalar kiritilishini oldini olish maqsadida uzluksiz chiziq bilan doiraga olinadi hamda yozuv uchun nazarda tutilgan barcha bo‘sh joylar esa chizib qo‘yildi.”.

6. [16-bandidagi](https://lex.uz/docs/-2442156?ONDATE=11.08.2014%2000#-2442220) “Deklaratsiyaning orqa tomoniga” degan so‘zlardan keyin ”va ilovasiga” degan so‘zlar bilan to‘ldirildi.

7. [Ilova](https://lex.uz/docs/-2442156?ONDATE=17.01.2018%2000#-3513956) mazkur o‘zgartirish va qo‘shimchalarning ilovasiga muvofiq tahrirda bayon etildi.

**2021-yil 6-may, 286-son** **O‘zbekiston Respublikasi saylovchilarining Yagona elektron ro‘yxatini shakllantirish va yuritish tartibi to‘g‘risidagi nizomga o‘zgartirish va qo‘shimchalar kiritish haqida O‘zbekiston Respublikasi Vazirlar Mahkamasining qarori qabul qilindi.**

O‘zbekiston Respublikasining Saylov kodeksiga muvofiq, shuningdek, O‘zbekiston Respublikasi Prezidentining “Saylov jarayoniga zamonaviy axborot-kommunikatsiya texnologiyalarini joriy etish chora-tadbirlari to‘g‘risida” 2018-yil 4-oktabrdagi PQ-3961-son [qarori](https://lex.uz/docs/-3931984) ijrosini ta’minlash maqsadida Vazirlar Mahkamasi qaror qildi:

1. Vazirlar Mahkamasining 2017-yil 15-avgustdagi 630-son qarori bilan tasdiqlangan O‘zbekiston Respublikasi saylovchilarining Yagona elektron ro‘yxatini shakllantirish va yuritish tartibi to‘g‘risidagi [nizomga](https://lex.uz/docs/-3308931?ONDATE=21.08.2017%2000#-3309038) ilovaga muvofiq o‘zgartirish va qo‘shimchalar kiritildi.

2. O‘zbekiston Respublikasi Vazirlar Mahkamasi huzuridagi Davlat personallashtirish markazi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirildi.

3. Mazkur qarorning ijrosini nazorat qilish O‘zbekiston Respublikasi Bosh vazirining maslahatchisi — IT-texnologiyalar, telekommunikatsiyalar va innovatsion faoliyatni rivojlantirish masalalari departamenti boshlig‘i O.M. Umarov, O‘zbekiston Respublikasi axborot texnologiyalari va kommunikatsiyalarini rivojlantirish vaziri Sh.M. Sadikov zimmasiga yuklandi.

**Mobil aloqa xizmatlarini ko‘rsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun to‘lovlarni hisoblash va to‘lash tartibi to‘g‘risidagi nizomning 7-bandiga o‘zgartirish kiritish haqida O‘zbekiston Respublikasi Axborot texnologiyalari va kommunikatsiyalarini rivojlantirish vazirligi
O‘zbekiston Respublikasi Moliya vazirligining qarori qabul qilindi. O‘zbekiston Respublikasi Adliya vazirligi tomonidan 2021-yil 10-mayda ro‘yxatdan o‘tkazildi, ro‘yxat raqami 2329-7**

O‘zbekiston Respublikasining 2019-yil 30-dekabrdagi O‘RQ-599-son “[O‘zbekiston Respublikasining Soliq kodeksiga o‘zgartish va qo‘shimchalar kiritish to‘g‘risida](https://lex.uz/docs/-4674011)”gi hamda 2020-yil 7-yanvardagi O‘RQ-601-son “[O‘zbekiston Respublikasining Soliq kodeksi qabul qilinishi munosabati bilan O‘zbekiston Respublikasining ayrim qonun hujjatlariga o‘zgartishlar va qo‘shimcha kiritish, shuningdek ayrim qonun hujjatlarini o‘z kuchini yo‘qotgan deb topish to‘g‘risida](https://lex.uz/docs/-4686339)”gi qonunlariga muvofiq O‘zbekiston Respublikasi Axborot texnologiyalari va kommunikatsiyalarini rivojlantirish vazirligi hamda Moliya vazirligi qaror qildi:

1. O‘zbekiston aloqa va axborotlashtirish agentligi hamda O‘zbekiston Respublikasi Moliya vazirligining 2012-yil 1-fevraldagi 2-yu, 7-son qarori (ro‘yxat raqami 2329, 2012-yil 21-fevral) (O‘zbekiston Respublikasi qonun hujjatlari to‘plami, 2012-y., 8-9-son, 89-modda) bilan tasdiqlangan Mobil aloqa xizmatlarini ko‘rsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun to‘lovlarni hisoblash va to‘lash tartibi to‘g‘risidagi nizomning [7-bandi](https://lex.uz/docs/-1963461?ONDATE=02.03.2012%2000#-1963735) quyidagi tahrirda bayon etildi:

“7. Abonent raqamidan foydalanganlik uchun to‘lov summasi foyda solig‘i bo‘yicha soliq solinadigan foydani aniqlashda O‘zbekiston Respublikasi Soliq kodeksining 305-moddasiga muvofiq chegirib tashlandi.”.

2. Mazkur qaror O‘zbekiston Respublikasi Davlat soliq qo‘mitasi bilan kelishilgan.

3. Mazkur qaror rasmiy e’lon qilingan kundan e’tiboran kuchga kirdi.

**Budjet jarayonining ochiqligini ta’minlash maqsadida rasmiy veb-saytlarda ma’lumotlarni joylashtirish tartibi to‘g‘risidagi nizomni tasdiqlash haqida O‘zbekiston Respublikasi Moliya vazirining buyrug‘i qabul qilindi. O‘zbekiston Respublikasi Adliya vazirligi tomonidan 2021-yil 7-mayda ro‘yxatdan o‘tkazildi, ro‘yxat raqami 3299**

O‘zbekiston Respublikasining Budjet [kodeksi](https://lex.uz/docs/-2304138), “[Davlat hokimiyati va boshqaruvi organlari faoliyatining ochiqligi to‘g‘risida](https://lex.uz/docs/-2381133)”gi, “[2021-yil uchun O‘zbekiston Respublikasining Davlat budjeti to‘g‘risida](https://lex.uz/docs/-5186044)”gi qonunlari, O‘zbekiston Respublikasi Prezidentining 2021-yil 3-fevraldagi PF-6155-son “2017-2021-yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini “Yoshlarni qo‘llab-quvvatlash va aholi salomatligini mustahkamlash yili”da amalga oshirishga oid davlat dasturi to‘g‘risida”gi [Farmoni](https://lex.uz/docs/-5260791) hamda 2020-yil 30-dekabrdagi PQ-4938-son “O‘zbekiston Respublikasining “2021-yil uchun O‘zbekiston Respublikasining Davlat budjeti to‘g‘risida”gi Qonuni ijrosini ta’minlash chora-tadbirlari to‘g‘risida”gi [qaroriga](https://lex.uz/docs/-5193227) muvofiq buyurdi:

1. Budjet jarayonining ochiqligini ta’minlash maqsadida rasmiy veb-saytlarda ma’lumotlarni joylashtirish tartibi to‘g‘risida nizom ilovaga muvofiq tasdiqlandi.

2. Mazkur buyruq rasmiy e’lon qilingan kundan e’tiboran kuchga kirdi.

**O‘zbekiston Respublikasi moliya vazirining 2021-yil 27-apreldagi 26-son** **buyrug‘iga**  **ilova**

Budjet jarayonining ochiqligini ta’minlash maqsadida rasmiy veb-saytlarda ma’lumotlarni joylashtirish tartibi to‘g‘risida

**NIZOM**

Mazkur Nizom O‘zbekiston Respublikasining Budjet [kodeksi](https://lex.uz/docs/-2304138), “[Davlat hokimiyati va boshqaruvi organlari faoliyatining ochiqligi to‘g‘risida](https://lex.uz/docs/-2381133)”gi, “[2021-yil uchun O‘zbekiston Respublikasining Davlat budjeti to‘g‘risida](https://lex.uz/docs/-5186044)”gi qonunlari, O‘zbekiston Respublikasi Prezidentining 2021-yil 3-fevraldagi PF-6155-son “2017 — 2021-yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini “Yoshlarni qo‘llab-quvvatlash va aholi salomatligini mustahkamlash yili”da amalga oshirishga oid davlat dasturi to‘g‘risida”gi [Farmoni](https://lex.uz/docs/-5260791) hamda 2020-yil 30-dekabrdagi PQ-4938-son “O‘zbekiston Respublikasining “2021-yil uchun O‘zbekiston Respublikasining Davlat budjeti to‘g‘risida”gi Qonuni ijrosini ta’minlash chora-tadbirlari to‘g‘risida”gi [qaroriga](https://lex.uz/docs/-5193227) muvofiq birinchi darajali budjet mablag‘larini taqsimlovchilar, ikkinchi darajali budjet mablag‘larini taqsimlovchilar, hududiy budjet mablag‘larini taqsimlovchilar, davlat maqsadli jamg‘armalari hamda O‘zbekiston Respublikasi Tiklanish va taraqqiyot jamg‘armasining rasmiy veb-saytida budjet jarayonining ochiqligini ta’minlash bo‘yicha ma’lumotlarni joylashtirish tartibini belgilaydi.

1-bob. Umumiy qoidalar

1. Mazkur Nizomda quyidagi asosiy tushunchalardan foydalaniladi:

**rasmiy veb-sayt** — Internet butunjahon axborot tarmog‘idagi tegishli tashkilotga yoki bo‘ysunuv tartibida yuqori turuvchi organga tegishli bo‘lgan va ularning faoliyati to‘g‘risidagi axborotni o‘z ichiga olgan rasmiy veb-sayt sifatida identifikatsiya qilinadigan, hamma foydalanishi mumkin bo‘lgan resursdir;

budjet to‘g‘risidagi qonunchilik hujjatlariga muvofiq ochiq ma’lumotlar (bundan buyon matnda ochiq ma’lumotlar deb yuritiladi) — O‘zbekiston Respublikasi Budjet kodeksining [1661-moddasiga](https://lex.uz/docs/-2304138#-5199826) va “2021-yil uchun O‘zbekiston Respublikasining davlat budjeti to‘g‘risida” Qonunining [14-moddasiga](https://lex.uz/docs/-5186044#-5187842) muvofiq rasmiy veb-saytlarda e’lon qilinadigan, shuningdek budjet tashkilotlarining budjetdan tashqari jamg‘armalarining daromad va xarajatlari, davlat subsidiya va grantlarining miqdorlari va oluvchilari haqida ma’lumotlar;

**budjet tashkilotlarining budjetdan tashqari jamg‘armalari** — qonunchilik hujjatlarida nazarda tutilgan manbalar hisobidan budjet tashkiloti tasarrufiga kelib tushadigan mablag‘lar;

**mashinada o‘qiladigan format** — ma’lumotlarni dasturiy qayta ishlanishini ta’minlovchi, ushbu ma’lumotlarni taqdim etishning elektron formati;

**ochiq ma’lumotlarni yetkazib beruvchi** (bundan buyon matnda yetkazib beruvchi deb yuritiladi) — budjet jarayonining ochiqligini ta’minlash maqsadida rasmiy veb-saytlarda ma’lumotlarni joylashtiruvchi birinchi darajali budjet mablag‘larini taqsimlovchilar, ikkinchi darajali budjet mablag‘larini taqsimlovchilar, hududiy budjet mablag‘larini taqsimlovchilar, davlat maqsadli jamg‘armalari mablag‘larini tasarruf etuvchilar, O‘zbekiston Respublikasi Tiklanish va taraqqiyot jamg‘armasining ijro etuvchi direksiyasi.

2. Budjet jarayonining ochiqligini ta’minlash maqsadida rasmiy veb-saytlarda joylashtiriladigan ma’lumotlar quyidagi talablarga javob berishi kerak:

ma’lumotlarni qonuniy talablardan kelib chiqqan holda ochiq, bepul va mashinada o‘qiladigan formatlarda e’lon qilish hamda ulardan erkin foydalanishni ta’minlash;

shaxsga doir ma’lumotlarning tarqatilmasligini yoki oshkor qilinmasligini ta’minlash;

davlat sirini yoki qonun bilan muhofaza qilinadigan boshqa sirni o‘z ichiga olgan ma’lumotlarni, shuningdek, maxfiy axborotni oshkor qilmaslik;

noto‘g‘ri ma’lumotlarni o‘z ichiga olmaslik.

2-bob. Ochiq ma’lumotlarning axborot mazmuni va joylashtirish muddatlari

3. Etkazib beruvchilar har chorak yakunlari bo‘yicha keyingi chorak birinchi oyining 25-sanasiga qadar o‘zining rasmiy veb-saytlariga:

a) o‘z tasarrufidagi budjet tashkilotlari kesimida mablag‘lar taqsimoti to‘g‘risida ma’lumot mazkur Nizomning 1-ilovasiga muvofiq shaklda;

b) qonunchilik hujjatlariga muvofiq quyidagi shakllardagi davriy moliyaviy hisobotlar:

balans;

xarajatlar smetasining ijrosi haqidagi hisobot;

budjet tashkilotlarining budjetdan tashqari jamg‘armalari bo‘yicha pul mablag‘lari harakati to‘g‘risidagi hisobot;

O‘zbekiston Respublikasi Davlat budjeti va budjet tashkilotlarining budjetdan tashqari mablag‘lari hisobidan mavjud debitorlik va kreditorlik qarzlari to‘g‘risidagi ma’lumot;

davlat maqsadli jamg‘armalarining hamda O‘zbekiston Respublikasi Tiklanish va taraqqiyot jamg‘armasining daromadlari hamda xarajatlari ijrosi haqidagi ma’lumotlar;

budjet tashkilotlarining tarmoq, shtatlar va kontingentlar rejalarining bajarilishi to‘g‘risidagi hisobotlar;

v) kapital qo‘yilmalar hisobidan amalga oshirilayotgan loyihalarning ijrosi to‘g‘risidagi ma’lumotlar mazkur Nizomning 2-ilovasiga muvofiq shaklda;

g) o‘tkazilgan tanlovlar (tendyerlar) va amalga oshirilgan davlat xaridlari to‘g‘risidagi ma’lumotlarni mazkur Nizomning 3-ilovasiga, asosiy vositalarni xarid qilish uchun o‘tkazilgan tanlovlar (tendyerlar) va amalga oshirilgan davlat xaridlari to‘g‘risidagi ma’lumotlar mazkur Nizomning 4-ilovasiga, kam baholi va tez eskiruvchi buyumlarni xarid qilish uchun o‘tkazilgan tanlovlar (tendyerlar) va amalga oshirilgan davlat xaridlari to‘g‘risidagi ma’lumotlar mazkur Nizomning 5-ilovasiga hamda qurilish, rekonstruksiya qilish va ta’mirlash ishlari bo‘yicha o‘tkazilgan tanlovlar (tendyerlar) to‘g‘risidagi ma’lumotlar mazkur Nizomning 6-ilovasiga muvofiq shakllarda joylashtiriladi.

O‘zbekiston Respublikasi Moliya vazirligi “Ochiq budjet” axborot portalida budjet tashkilotlarining xarajatlari ijrosi, budjetdan tashqari mablag‘lar tushumi va xarajatlari hamda davlat xaridlari yuzasidan ma’lumotlarni tizimlashtirilgan holda tuman (shahar)lar kesimida joylashtirib boradi.

4. O‘zbekiston Respublikasi Iqtisodiy taraqqiyot va kambag‘allikni qisqartirish vazirligi hamda tegishli birinchi darajali budjet mablag‘larini taqsimlovchilar O‘zbekiston Respublikasining Davlat budjetidan moliyalashtiriladigan ijtimoiy va ishlab chiqarish infratuzilmasini rivojlantirish dasturlarining ijro etilishi to‘g‘risidagi ma’lumotlarni o‘zlarining rasmiy veb-saytlariga har chorak yakunlariga ko‘ra, chorakdan keyingi oyning 25-sanasidan kechiktirmay joylashtirib boradi.

Bunda ma’lumotlar O‘zbekiston Respublikasi Iqtisodiy taraqqiyot va kambag‘allikni qisqartirish vazirligi tomonidan mazkur Nizomning 7-ilovasiga muvofiq shaklda va birinchi darajali budjet mablag‘larini taqsimlovchilar tomonidan mazkur Nizomning 8-ilovasiga muvofiq shaklda o‘zlarining rasmiy veb-saytlariga joylashtiradi.

5. O‘zbekiston Respublikasi Davlat soliq qo‘mitasi hamda Davlat bojxona qo‘mitasi soliq va bojxona imtiyozlari ro‘yxatini mazkur Nizomning 9 va 10-ilovalariga muvofiq shaklda, shuningdek tadbirkorlik subyektlariga taqdim etilgan soliq va bojxona imtiyozlarining miqdori to‘g‘risidagi ma’lumotlarni mazkur Nizomning 11 va 12-ilovalariga muvofiq shaklda o‘zlarining rasmiy veb-saytlariga har chorakda chorakdan keyingi oyning 25-sanasidan, yillik hisobotlarni yil yakunlari bo‘yicha keyingi yilning 1-aprelidan kechiktirmay joylashtirib boradi.

6. Davlat moliyaviy nazorati organlari moliya yilining birinchi oyida moliya yili uchun ish rejalari to‘g‘risidagi ma’lumotlarni, har chorak yakunlariga ko‘ra esa nazorat tadbirlari natijalari bo‘yicha aniqlangan moliyaviy huquqbuzarliklar va ijobiy natijalar haqidagi ma’lumotlarni chorakdan keyingi oyning 25-sanasidan kechiktirmay o‘z rasmiy veb-saytlariga mazkur Nizomning 13-ilovasiga muvofiq shaklda joylashtirib boradi.

7. Davlat maqsadli jamg‘armalarini taqsimlovchi organlar mazkur Nizomning 2-bandida belgilangan ma’lumotlar bilan birga davlat maqsadli jamg‘armalaridan subsidiyalar va kredit oluvchilari to‘g‘risidagi ma’lumotlarni mazkur Nizomning 14-ilovasiga muvofiq shakl bo‘yicha har chorak yakunlari bo‘yicha keyingi chorak birinchi oyining 25-sanasidan kechiktirmay o‘zlarining rasmiy veb-saytlarida joylashtirib boradi.

8. Qoraqalpog‘iston Respublikasi budjetining, viloyatlar va Toshkent shahri mahalliy budjetlarining, tumanlar va shaharlar budjetlarining qo‘shimcha manbalari hisobidan xarid qilingan tovarlar va xizmatlar, qurilish, rekonstruksiya qilish va ta’mirlash ishlari olib borilayotgan obyektlar ro‘yxati, shuningdek qurilish-ta’mirlash ishlarining moliyalashtirilishi to‘g‘risidagi ma’lumotlar mazkur Nizomning 15-ilovasiga muvofiq shaklda har chorak yakunlariga ko‘ra, keyingi chorak birinchi oyining 10 sanasiga qadar tegishincha Qoraqalpog‘iston Respublikasi Vazirlar Kengashi, viloyatlar va Toshkent shahar, tumanlar va shaharlar hokimliklari tomonidan majburiy tartibda o‘z rasmiy veb-saytlariga joylashtiriladi.

9. O‘zbekiston Respublikasi Moliya vazirligi “Ochiq budjet” axborot portaliga:

budjet tashkilotlari va budjet mablag‘lari oluvchilari kesimida O‘zbekiston Respublikasi Davlat budjetidan ajratiladigan mablag‘lar va ularning ijrosi to‘g‘risidagi ma’lumotlarni hisobot choragining yakunlariga ko‘ra, hisobot choragidan keyingi oyning 25 sanasiga qadar;

- davlat qarzining holati va o‘zgarishi to‘g‘risidagi ma’lumotlarni har chorakda hisobot choragidan keyingi ikkinchi oyning 25 sanasiga qadar joylashtirib boradi.

10. Etkazib beruvchilarning rasmiy veb-saytlarida “Budjet to‘g‘risidagi qonunchilik hujjatlariga muvofiq ochiq ma’lumotlar” bo‘limi ochiladi va ochiq ma’lumotlar ushbu bo‘limga joylashtirib boriladi. Mazkur bo‘limda joylashtirib boriladigan ma’lumotlar davlat tilida taqdim etilishi zarur. Bo‘lim boshqa tillardagi teng qiymatli yoki qisqartirilgan versiyalariga ega bo‘lishi mumkin.

“Budjet to‘g‘risidagi qonunchilik hujjatlariga muvofiq ochiq ma’lumotlar” bo‘limiga ma’lumotlar joylashtirilganda, yangilanganda yoki o‘zgartirilganda rasmiy veb-saytning yangiliklarda yoritib boriladigan sahifasida tegishli chorak bo‘yicha ma’lumotlar joylanganligi yuzasidan xabar qoldirilishi kerak.

11. Ochiq ma’lumotlar mashinada o‘qiladigan formatda (XLSX, CSV, XML, JSON, PDF) e’lon qilinishi kerak. CSV formatida yassi jadval shakliga ega ma’lumotlar e’lon qilinishi kerak, bunda yozuv tarkibida satrni ko‘chirish simvolidan foydalanishga yo‘l qo‘yilmaydi. Murakkab iyerarxiyali ma’lumotlarni XML formatida e’lon qilish zarur.

3-bob. Ochiq ma’lumotlarni joylashtirish tartibi

12. Etkazib beruvchi quyidagilarga:

rasmiy veb-saytlarning “Budjet to‘g‘risidagi qonunchilik hujjatlariga muvofiq ochiq ma’lumotlar” bo‘limida ochiq ma’lumotlar to‘plamlarini e’lon qilish masalalari bo‘yicha mas’ul xodim va uning aloqa ma’lumotlari o‘zining rasmiy veb-saytida e’lon qilinishini ta’minlashga;

o‘zining rasmiy veb-saytida joylashtiriladigan ochiq ma’lumotlarning to‘liqligi, ishonchliligi va dolzarbligini ta’minlashga;

o‘zining rasmiy veb-saytida joylashtiriladigan ochiq ma’lumotlarning asossiz o‘chirib tashlamasligiga va doimiy saqlanishiga;

o‘zining rasmiy veb-saytini yangilaganda, oldingi davrda joylashtirilgan ochiq ma’lumotlarni yangilangan rasmiy veb-saytda to‘liq hajmda o‘tkazilishiga;

qonunchilik hujjatlarida belgilangan muddatlarda ochiq ma’lumotlarni davriy yangilab borilishini ta’minlashga majbur.

13. Tuman va shahar hokimliklarining rasmiy veb-saytlari mavjud bo‘lmagan hollarda mazkur Nizomning 2 va 7-bandlarida belgilangan ma’lumotlarni Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari rasmiy veb-saytlarida joylashtiradi. Bunda ochiq ma’lumotlarning to‘liqligi, ishonchliligi, dolzarbligi va o‘z vaqtida joylashtirilishi yuzasidan javobgarlik tegishliligi bo‘yicha Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklariga yuklatiladi.

14. Hududiy budjet mablag‘larini taqsimlovchilarning rasmiy veb-saytlari mavjud bo‘lmagan hollarda mazkur Nizomning 2 va 7-bandlarida belgilangan ma’lumotlarni tegishincha Qoraqalpog‘iston Respublikasi Vazirlar Kengashi, viloyatlar, Toshkent shahar, tuman va shaharlar hokimliklari rasmiy veb-saytlarida joylashtiradi.

4-bob. Yakunlovchi qoidalar

15. Mazkur Nizom talablarini buzganlikda aybdor shaxslar qonunchilik hujjatlarida belgilangan tartibda javobgar bo‘ladi.

16. Mazkur Nizom O‘zbekiston Respublikasi Hisob palatasi va Korrupsiyaga qarshi kurashish agentligi bilan kelishilgan.

Majlis yakunida ushbu tanishtirilgan qonun,qarorlar va buyruqlar bilan tanishtirish o‘tkazilgani to‘g‘risida quyidagicha qaror qilindi;

1.Toshkent axborot texnologiyalari universiteti xodimlari qayd etilgan qonunchilikda kiritilgan yangiliklarp ma’lumot va ishda qo‘llash uchun qabul qilinsin.

2.Universitetning tegishli bo‘linmalari qonunchilik talablariga rioya etilishini ta’minlasin.

3.Yuriskonsult (T.Tojibayev) o‘tkazilgan majlis natijalariga ko‘ra ma’lumotlarni Vazirlik bo‘limiga va Vazirlikning jamoatchilik bilan aloqalar va ommaviy axborot vositalari bilan ishlash bo‘limiga yetkazilishini ta’minlansin.

**Bayonnoma tuzuvchi-**

**TATU yuriskonsulti,**

**2-darajali adliya maslahatchisi T.A. Tojibayev.**